الخميس، 24 فبراير، 2011
يا بووا - شلش صار على (وجه الكتاب) الفيس بوك ... و "علي بابا والاربعين برج"ـ
ـ"اخوان، عندي طلب بسيط، وأعرف مَتقصّرون!ـ
باجر ورا المظاهرات، محتاج كم واحد منكم يجون وياي للمنطقة الخضراء.ـ
خطية الحكومة مضيعين أربعين مليار دولار، اي والله البارحة سمعت اسامة النجيفي يكول عدنا اربعين مليار دولار امريكي مصيرها مجهول وكاعد اندوّر عليها!ـ
فتعالوا وياي نساعد الحكومة، وبلكي نلكاها! حرام ترى هاي فلوس مال ايتام، اي والله، مال ايتام وارامل ومساكين ومُهجرين ومُهاجرين، بس الحكومة ضيعتها! حكومة ثولة، كل ما نحط ابيدهم شي يضيعوا، إنطيناهم أصواتنا ضيعوها، إنطيناهم ثقتنا ضيعوها، إنطيناهم العراق ضيّعوا. متكلي بعد شننطيهم؟ شبيكم؟ ثولان خو مو ثولان؟ اكو واحد يضيّع اربعين مليار دولار؟ صح، هو مبلغ بسيط و تافه ولا يساوي غير ميزانية اربع دول مجتمعة هي سوريا والاردن واليمن والبحرين! نمونة، قحط، مشايفين؟ هي اربعين مليار!"ـ
ـ24 شباط 2011
<< Home